
Tiigi tn 2h ja 2k maa-ala detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku on esitanud ArtDrive OÜ juhatuse liige Alexander Kucher ning planeering algatati 16.08.2007.a. Narva Linnavolikogu otsusega nr 332. 

Detailplaneeringu koostamise eesmärgiks on kahe olemasoleva krundi liitmine, sihtotstarbe täpsustamine (ärimaa) ning ehitusõiguse määramine veoautode teenindushoone ehitamiseks (ehitusalune pindala 3980m², max 2 korrust, kõrgus kuni 10m). Lahendatakse ka juurdepääs Tiigi tänavalt ning 5 parkimiskoha loomine sõiduautode ja 3 veoautode jaoks. Samuti lahendatakse maa-ala heakorrastus, likvideeritakse mõned puud ja nähakse ette kõrghaljastuse lisamine. Krundi perimeetril planeeritakse kuni 2m kõrguse piirde paigaldamine. Määratakse ka tehnovõrkude asukoht ning nendega varustamine. Planeeritava ala pindala on ca 1,2 ha. 

Planeeringu vastuvõtmine toimus 25.09.2008.a. Narva Linnavolikogu otsuse nr 290 alusel. Avaliku väljapaneku perioodil 27.10.2008. – 10.11.2008.a. ei esitatud planeeringule mitte ühtegi kirjalikku protesti ega ettepanekut planeeringu lahenduste muutmiseks. 
Planeering toob kaasa kehtiva Narva linna üldplaneeringu muutmise ettepaneku (oli 100% tootmismaa, tuleb 100% ärimaa).

Arhitektuuri- ja Linnaplaneerimise Amet teeb ettepaneku detailplaneeringu kehtestamiseks.  

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja 5 ning  § 25 lõikele 4.

3. Narva Linnavolikogu otsus
3.1
     Kehtestada Tiigi tn 2h ja 2k maa-ala detailplaneering.

3.2 Avalikustada detailplaneeringu kehtestamine kohalikes ja maakondlikes massiteabevahendites.

4. Rakendussätted

4.1  Otsus jõustub teatavakstegemisest.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

